b'\n_START_ARTICLE_\nLil Peep\n_START_SECTION_\nVia\xc8\x9b\xc4\x83 personal\xc4\x83\n_START_PARAGRAPH_\n\xc3\x85hr a c\xc3\xa2ntat la trombon \xc8\x99i tub\xc4\x83 \xc8\x99i a fost interesat de muzic\xc4\x83 \xc8\x99i mod\xc4\x83 de la o v\xc3\xa2rst\xc4\x83 fraged\xc4\x83. \xc3\x85hr a f\xc4\x83cut referire \xc3\xaen mod regulat la dependen\xc8\x9ba de cocain\xc4\x83, ecstasy \xc8\x99i Xanax \xc3\xaen versurile pieselor sale \xc8\x99i \xc3\xaen post\xc4\x83rile de pe site-urile de socializare, unde s-a descris ca fiind un \xe2\x80\x9edrogat productiv\xe2\x80\x9d \xc8\x99i \xc8\x99i-a sf\xc4\x83tuit fanii s\xc4\x83 nu consume droguri. \xc3\x85hr a suferit de depresie, despre care a vorbit deschis \xc3\xaen ultimul s\xc4\x83u interviu pentru postul de radio Beats1. \xc3\x8entr-o postare pe Twitter din august 2017, \xc3\x85hr \xc8\x99i-a f\xc4\x83cut public\xc4\x83 bisexualitatea.\n_START_SECTION_\nDecesul\n_START_PARAGRAPH_\n\xc3\x85hr a murit \xc3\xaen noaptea de 15 noiembrie 2017 la v\xc3\xa2rsta de 21 de ani \xc3\xaenaintea unui show programat \xc3\xaen Tucson, Arizona, dup\xc4\x83 ce a fost g\xc4\x83sit incon\xc8\x99tient \xc3\xaen autocarul de turneu. Pe 8 decembrie, Pima County Office of the Medical Examiner  a lansat detalii dintr-un raport toxicologic in care se mentioneaza utilizarea medicamentelor de durere fentanil \xc8\x99i alprazolam. Testele de s\xc3\xa2nge au fost pozitive pentru canabis, cocain\xc4\x83 \xc8\x99i Tramadol, un analgezic. De asemenea, testele de urin\xc4\x83 au ar\xc4\x83tat prezen\xc8\x9ba mai multor opiacee puternice, printre care hidrocodon\xc4\x83, hidromorfon\xc4\x83, oxicodon\xc4\x83 \xc8\x99i oximorfon\xc4\x83.'